open-index/open-wikipedia-markdown huggingface dataset:
হর্নবিল উৎসব

**হর্নবিল** (ধনেশ পক্ষী) **উৎসব** উত্তর-পূর্ব ভারত-এর নাগাল্যান্ডে প্রতিবছর ১-১০ ডিসেম্বরে উদ্‌যাপন করা এটি উৎসব৷ নাগাল্যান্ড রাজ্যে এই উৎসবকে মহোৎসব ('Festival of Festivals') বলেও আখ্যা দেওয়া হয়৷
## পটভূমি
নাগাল্যান্ড রাজ্য. বিপুলসংখ্যক নাগা জনজাতির বাসভূমি৷ এই প্রতিটি জনজাতির নিজস্ব উৎসব আছে৷ যেহেতু ৬০% এরও অধিক নাগা লোক কৃষির ওপর নির্ভরশীল, তাঁদের উদ্‌যাপন করা প্রায়ভাগ উৎসবই কৃষির সঙ্গে জড়িত৷ নাগাল্যান্ডের এই বিভিন্ন জনজাতির মধ্যে ভাববিনিময়ের বিকাশ এবং নাগাল্যান্ডের সাংস্কৃতিক ঐতিহ্যের প্রসারের জন্য, নাগাল্যান্ড সরকার ২০০০ সাল থেকে ডিসেম্বরের প্রথম সপ্তাহটিতে হর্নবিল উৎসব পালন করে আসছে৷

এই উৎসবক ভারতীয় ধনেশ পক্ষীর (Indian hornbill) নাম থেকে হর্নবিল উৎসব নামে অভিহিত করা হয়৷ ধনেশ পক্ষীর স্থান নাগা জনজাতিসমূহের সংস্কৃতি এবং লোকসাহিত্যে অতি গুরুত্বপূর্ণ৷  
## উদ্‌যাপন

হর্নবিল উৎসব নাগাল্যান্ডের পর্যটন এবং শিল্পকলা এবং সংস্কৃতি বিভাগে অনুষ্ঠিত করে৷ এই উৎসব সব নাগা জনজাতির শিল্পকলা-সংস্কৃতির একটা উৎসব উদ্‌যাপন করার এক প্রচেষ্টা৷ এই উৎসব সাধারণত প্রতিবছর ১-১০ ডিসেম্বর কোহিমায় অনুষ্ঠিত হয়৷
উৎসবটির মূল স্থান কোহিমা শহর থেকে ১২ কিমি দূরত্বে অবস্থিত নাগা হেরিটেজ গ্রাম কিসামা (Kisama)৷ সব নাগা জনজাতিই এই উৎসবে অংশগ্রহণ করে৷

উৎসবের দর্শকরা নাগা খাদ্য, সঙ্সঙ্গীত-নৃত্য এবং রীতি নীতিকে ধরে নাগা সংস্কৃতিকে কাছ থেকে জানার এবং অভিজ্ঞতা নেওয়ার এক সুযোগ লাভ করে৷ 

## উৎসবের বিভিন্ন অংশ
এই উৎসবে জাঁকজমকের সাথে বিভিন্ন নৃত্য পরিবেশন, নাগা পারম্পরিক খেলধূলা, নাগা খাদ্যের পরিবেশন ইত্যাদি হয়৷ তাছাড়া পরম্পরাগত নাগা শিল্পকলা যেমন বিভিন্ন চিত্র, কাঠের কারুকার্য ইত্যাদির প্রদর্শনীও অনুষ্ঠিত হয়৷

এই উৎসবে পরম্পরাগত নাগা মরুংসমূহর (Naga Morungs) প্রদর্শন হয়৷ উৎসবটির বিশেষ আকর্ষণসমূহ হল শিল্পকলা এবং কারুকার্যর প্রদর্শনী, নাগা খাদ্যের ষ্টলসমূহ, ফুলের প্রদর্শনী, নৃত্য এবং সঙ্গীত পরিবেশন, ফ্যাশন শো, মিস নাগাল্যান্ড সুন্দরী প্রতিযোগিতা, পরম্পরাগত তীরন্দাজী (traditional archery), নাগা মল্লযুদ্ধ, পরম্পরাগত খেলাধুলা এবং সঙ্সঙ্গীত অনুষ্ঠানসমূহ৷

## অর্থনৈতিক বিকাশ
এই উৎসব নাগাল্যান্ড রাজ্যের পর্যটনের বিকাশে এক গুরুত্বপূর্ণ ভূমিকা পালন করে আসছে৷ এই উৎসব পর্যটকদের নাগা কৃষ্টি এবং সংস্কৃতির বিষয়ে জানার এবং অভিজ্ঞতা নেওয়ার সুবিধা দিয়ে আসছে৷

## তথ্যসূত্র

## বহিঃসংযোগ
* 
* Hornbill Festival
* 
* YouTube clip
* Tourists to Nagaland require a permit to visit the state.


বিষয়শ্রেণী:ভারতের উৎসব
বিষয়শ্রেণী:নাগাল্যান্ড
কাকৈজনা সংরক্ষিত বনাঞ্চল

**কাকৈজানা সংরক্ষিত বনাঞ্চল** আসামের বঙাইগাঁও জেলার অভয়াপুরীর কাছে অবস্থিত একটি সংরক্ষিত বনাঞ্চল। এই বনাঞ্চল লুপ্তপ্রায় সোনালী বাঁদর-এর জন্য বিখ্যাত। বনাঞ্চলটির ক্ষেত্রফল ১৭.২৪ বর্গ কি.মি.।

## বিবরণ
কাকৈজানা সংরক্ষিত বনাঞ্চল প্রায় ১৫,০০০ বিঘা জমি জুড়ে আছে। এর ক্ষেত্রফল ১৭.২৪ বর্গ কি.মি.। আই নদীর পাড়ে অবস্থিত বনাঞ্চলটিকে ১৯৬৬ সালের ২৯ এপ্রিল তারিখে সংরক্ষিত বনাঞ্চল হিসাবে ঘোষণা করা হয়েছিল।  এটি আই উপত্যকা বন সংমণ্ডলের অন্তর্গত। ১৯৯৯ সালের ১ এপ্রিল তারিখে বনাঞ্চলটিকে অভয়ারণ্যে উন্নীত করতে সরকারিভাবে প্রস্তাব নেওয়া হয়েছিল। বনাঞ্চলটির মধ্য দিয়ে কালিকাপাত নামে একটি পাহাড় জুড়ে বয়ে গেছে। এর একটি পাহাড়ে একটি প্রাচীন শিব মন্দির আছে। এই স্থানের মাটির ওপর ইটা পড়ে থাকার প্রমাণ থাকা একটা শিবলিঙ্গ এবং যোনিপীঠ থাকা কাকৈজানা পূরাতাত্ত্বিক স্থান।

সম্প্রতি একে অভয়ারণ্যে উন্নীত করতে গুয়াহাটি উচ্চ ন্যায়ালয়-এ একটি জনহিত যাচিকা দাখিল করা হয়েছে।

## অবস্থান
আসামের বঙাইগাঁও জেলায় অবস্থিত কাকৈজানা সংরক্ষিত বনাঞ্চল বঙাইগাঁও শহর থেকে ১৫ কি.মি. পূর্বে অবস্থিত। এটি অভয়াপুরী শহরের নিচে কাছে অবস্থিত। এটি স্থল পথে বঙাইগাঁওর সঙ্গে সংযোজিত। বনাঞ্চলটি আই নদীর পাড়ে অবস্থিত।

## জৈব বৈচিত্র
কাকৈজানা সংরক্ষিত বনাঞ্চলে লুপ্তপ্রায় আইইউসিএন রেড ডাটা বুকের প্রথম অনুসূচীতে উল্লিখিত ৬০ টা সোনালি বাঁদর আছে। আন্তর্জাতিক প্রকৃতি সংরক্ষণ সংঘের রেড ডাটা বুকে সোনালি বাঁদরকে বিলুপ্তপ্রায় শ্রেণীতে অন্তর্ভুক্ত করা হয়েছে। সোনালি বাঁদর ছাড়াও এখানে অন্যান্য লুপ্তপ্রায় এবং বিপন্নগ্রস্ত প্রাণী পাওয়া যায়। তার মধ্যে উল্লেখযোগ্য হল: বিন্তুরং, বন্য কুকুর, বনেরৌ, ধনেশ পক্ষী, নাহরফুটুকী বাঘ, কেটেলা পহু, হাড়গিলা, উরণীয়া কের্কেটুয়া, নেউল, জহামাল, বন্য মেকুরী ইত্যাদি। তদুপরি এখানে বিভিন্ন প্রজাতির উদ্ভিদ আছে। এর প্রাইমেট সমূহের ওপর বিভিন্ন গবেষণা চালানো হচ্ছে।

স্থানীয় বাসিন্দা এবং বেসরকারি সংগঠনসমূহ কাকৈজানা সংরক্ষিত বনাঞ্চলকে অভয়ারণ্যে উন্নীত করতে দাবী জানিয়ে আসছে।

## সরকারি পদক্ষেপ
কাকৈজানা সংরক্ষিত বনাঞ্চলের প্রাণীসমূহ বিশেষত সোনালি বাঁদরের জন্য খাদ্য সহজলভ্য করতে সরকার কিছু পদক্ষেপ হাতে নিয়েছে। এর জন্য জেলা প্রশাসন, আসাম সরকারের বন বিভাগ এবং পঞ্চায়েত ও গ্রামোন্নয়ন বিভাগ মহাত্মা গান্ধী জাতীয় নিয়োগ নিশ্চিতকরণ যোজনার অধীনে ১০,৫৭৫ টা ফল গাছের পুলি রোপণের কার্যসূচী হাতে নেওয়া হয়েছে। খাদ্য এবং সুরক্ষার জন্য এই গাছপুলি রোপণের কাজ হাতে নেওয়া হয়েছে। এর সঙ্গে বনাঞ্চলটির জীবকুলের গণনার কাজও জেলা প্রশাসন চিন্তা করেছে। এর সঙ্গে স্থানীয় বাসিন্দা এবং ছাত্র-ছাত্রীসমূহকে পরিবেশ এবং পরিস্থিতি তন্ত্রের সংরক্ষণ বিশেষত সোনালি বাঁদর সংরক্ষণের জন্য সজাগতা সৃষ্টি করতে বিভিন্ন কার্যপন্থা গ্রহণ করা হয়েছে।

## তথ্যসূত্র

## বহিঃসংযোগ
* 

বিষয়শ্রেণী:আসামের জাতীয় উদ্যান এবং অভয়ারণ্য
বিষয়শ্রেণী:আসামের সংরক্ষিত অঞ্চল
ওবি-ওয়ান কেনোবি

**ওবি-ওয়ান কেনোবি** (ইংরেজি: Obi-Wan Kenobi), যিনি **বেন কেনোবি** নামেও পরিচিত, হলেন ''স্টার ওয়ার্স'' ফ্র্যাঞ্চাইজির একজন চরিত্র। মূল ট্রিলজিতে চরিত্রটি পার্শ্ব ভূমিকা পালন করে এবং ইংরেজ অভিনেতা অ্যালেক গিনেস এই চরিত্রে অভিনয় করেন। পরবর্তীতে প্রকাশিত প্রিক্যুয়েল ট্রিলজিতে চরিত্রটির তরুণ বয়সের কাহিনী তুলে ধরা হয় এবং অন্যতম প্রধান চরিত্র হিসেবে ভূমিকা রাখে। রিভেঞ্জ অফ দ্য সিথ চলচ্চিত্রের অর্ধেক অংশ জুড়ে ওবি-ওয়ান প্রধান চরিত্র হিসেবে ভূমিকা রাখেন এবং চরিত্রায়ণ করেন স্কটিশ অভিনেতা ইউয়ান ম্যাকগ্রেগর। মূল ট্রিলজিতে ওবি-ওয়ান কেনোবিকে লুক স্কাইওয়াকারের পরামর্শদাতা হিসেবে দেখা যায়।

## তথ্যসূত্র

বিষয়শ্রেণী:স্টার ওয়ার্সের চরিত্র
বিষয়শ্রেণী:কাল্পনিক সমরকলা প্রশিক্ষক
বিষয়শ্রেণী:চলচ্চিত্রে পুরুষ চরিত্র
বিষয়শ্রেণী:টেলিভিশনে পুরুষ চরিত্র
বিষয়শ্রেণী:কাল্পনিক সন্ন্যাসী
মাই ব্রাদার... নিখিল

***মাই ব্রাদার... নিখিল*** হচ্ছে ২০০৫ সালে মুক্তিপ্রাপ্ত একটি সমলৈঙ্গিক প্রেমের গল্প নিয়ে নির্মিত চলচ্চিত্র। বাস্তব সমপ্রেমী ডমিনিক ডি'সুজার (যিনি ১৯৯০-এর দশকের শুরু দিকে এইডস রোগে ভুগে মারা গিয়েছিলেন) জীবনের উপর ভিত্তি করে এই চলচ্চিত্রটি বানিয়েছিলেন পরিচালক অনির। যখন চলচ্চিত্রটি বানিয়েছিলেন অনির তখন ভারত সরকার, সেন্সর বোর্ড তাকে এই চলচ্চিত্র বানাতে নিষেধ করেছিলো, কারণ ভারতের আইনে তখন সমপ্রেম অবৈধ ছিলো।

অনামিকা (জুহি চাওলা) তার ভাই নিখিলের (সঞ্জয় সুরী) জন্য অনেক মায়া দেখান যখন নিখিলের বাবামা নিখিলকে সমপ্রেমী হবার জন্য অনেক অপমান করে - চলচ্চিত্রটির মূল বিষয় এটিই।
## অভিনয়ে
*সঞ্জয় সুরী - নিখিল কাপুর
*জুহি চাওলা - অনামিকা কাপুর
*ভিক্টর বন্দ্যোপাধ্যায় - নবীন কাপুর
*লিলেট দুবে - অনিতা রোজারিও  কাপুর
*দীপান্বিতা শর্মা - লীনা গোমেজ
*শায়ান মুন্সী - কেলী মেনজেস
*পীয়া রায় চৌধুরী - ক্যাথরিন
*সুজয় ঘোষ - বিশেষ চরিত্র
*দিয়া মীর্জা - বিশেষ চরিত্র
## তথ্যসূত্র

## বহিঃসংযোগ
* 
* 
* ''My Brother... Nikhil'', New York Times review
* ''My Brother... Nikhil'', AfterElton review

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:গোয়ার পটভূমিতে চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:১৯৯৪-এর পটভূমিতে চলচ্চিত্র
নীল ফেরেইরা

**নীল রবার্ট ফেরেইরা** (; জন্ম: ৩ জুন, ১৯৭৯) সালিশ্‌বুরিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০৫ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **নীল ফেরেইরা**। পাশাপাশি উইকেট-রক্ষণেও অগ্রসর হতেন তিনি।

## প্রথম-শ্রেণীর ক্রিকেট
ফ্যালকন কলেজে অধ্যয়ন করেছেন। জিম্বাবুয়ের পক্ষে বিভিন্ন বয়সভিত্তিক দলে খেলেছেন তিনি। ক্রিকেট খেলার পাশাপাশি অন্যান্য ক্রীড়া যেমন: টেনিস, স্কোয়াশ ও হকি খেলায় দক্ষতা ছিল তার। ১৯৯৭ সালে ফ্যালকন প্রথম একাদশ দলের পক্ষে হকি খেলায় অধিনায়কত্ব করেন।

একাডেমি ও মনিকাল্যান্ডের পক্ষে বামহাতি ব্যাটসম্যান হিসেবে আবির্ভূত হন। এছাড়াও, উইকেট-রক্ষণেও সিদ্ধ ছিলেন তিনি। ১৯৯৮-৯৯ মৌসুম থেকে ২০০৫-০৬ মৌসুম পর্যন্ত নীল ফেরেইরা’র প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে সিএফএক্স একাডেমি দলে খেলেন। নিজ দেশের পক্ষে খেলায় অংশগ্রহণের পূর্বে মনিকাল্যান্ডের পক্ষে প্রথম-শ্রেণীর ক্রিকেটে অংশ নেন। ১৯৯৯-২০০০ মৌসুমে ৫০১ রান তুলেন। এরপর, ২০০১-০২ মৌসুমে ৬৫০ রান তুলে শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন।

## আন্তর্জাতিক ক্রিকেট
২০০৪ সালে বিদ্রোহী খেলোয়াড়দের অন্যতম ছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নীল ফেরেইরা। ৭ আগস্ট, ২০০৫ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

আগস্ট, ২০০৫ সালে নিউজিল্যান্ডের বিপক্ষে প্রথমবারের মতো টেস্ট ক্রিকেটে অংশ নেন। অভিষেক টেস্টটি মাত্র দুইদিনেই শেষ হয়ে যায়। ৮ আগস্ট, ২০০৫ তারিখে ৭০তম টেস্ট ক্যাপধারী জিম্বাবুয়ীয় হন। ব্যাটিং উদ্বোধনে নেমে ৯ বল মোকাবেলান্তে মাত্র ৫ রান সংগ্রহ করতে পেরেছিলেন। তার দল মাত্র ৫৯ রানে গুটিয়ে যায়। নিউজিল্যান্ডীয় অধিনায়ক স্টিফেন ফ্লেমিং স্বাগতিক দলকে ফলো-অনে ফেলে পুনরায় মাঠে নামায়। আবারও তিনি ব্যাটিং উদ্বোধন করেন। এবার ৯০ বলে ১৬ রানে আউট হন ও তার দল ৯৯ রানে অল-আউট হয়ে যায়। তার খেলার ধরন অনেকাংশেই আন্তর্জাতিক মানদণ্ডের নিচে অবস্থান করতো। কিন্তু, খুব কমই নিজের উইকেট বিলিয়ে দিয়েছেন।

## ব্যক্তিগত জীবন
বন্দুক চালনা ও মাছ ধরা তার প্রধান শখ ছিল। ব্যক্তিগত জীবনে বিবাহিত তিনি। তিন সন্তান রয়েছে তার। গ্রেট সাউদার্ন গ্রামারের পক্ষে বি-গ্রেডে খেলছে। ম্যাথু ফেরেইরা অল-রাউন্ডার হিসেবে ডানহাতি ব্যাটসম্যান ও ডানহাতি লেগ স্পিনার এবং মাইকেল ফেরেইরা শীর্ষসারির বামহাতি ব্যাটসম্যান ও ডানহাতি মিডিয়াম পেসার।

## তথ্যসূত্র

## আরও দেখুন
* উজেশ রণচোড
* ক্রিস্টোফার এমপফু
* এক টেস্টের বিস্ময়কারী
* ম্যাশোনাল্যান্ড ক্রিকেট দল
* জিম্বাবুয়ের টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:ফ্যালকন কলেজের প্রাক্তন শিক্ষার্থী
বিষয়শ্রেণী:মনিকাল্যান্ডের ক্রিকেটার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:সিএফএক্স একাডেমির ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
দিনাজপুর কমিউটার

**দিনাজপুর কমিউটার** (ট্রেন নং **৬১−৬২**) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি লালমনিরহাটের লালমনিরহাট রেলওয়ে স্টেশন থেকে দিনাজপুরের বিরল রেলওয়ে স্টেশন পর্যন্ত চলাচল করে।

লালমনিরহাট−বিরল রুটে যাত্রীবাহী ট্রেনের মধ্যে একমাত্র এই ট্রেনই চলাচল করে। ট্রেনটি লালমনিরহাট রেল বিভাগের আওতাধীন।

## সময়সূচী

## যাত্রাবিরতি
*মহেন্দ্রনগর
*তিস্তা জংশন
*কাউনিয়া
*মীরবাগ
*রংপুর
*শ্যামপুর
*আওলিয়াগঞ্জ
*বদরগঞ্জ
*খোলাহাটি
*পার্বতীপুর জংশন
*মন্মথপুর
*চিরিরবন্দর
*কাউগাঁ
*দিনাজপুর
*কাঞ্চন

## রোলিং স্টক
এটি বুড়িমারী কমিউটারের সাথে রেক শেয়ার করে চলে। ৬২ ডাউন দিনাজপুর কমিউটার লালমনিরহাট পৌঁছলে তা ৭১−৭২ বুড়িমারী কমিউটার হয়ে লালমনিরহাট−বুড়িমারী−লালমনিরহাট রুটে চলাচল করে। পরে তা লালমনিরহাট পৌঁছলে আবার ৬১ আপ দিনাজপুর কমিউটার হয়ে বিরল পর্যন্ত চলাচল করে।

## তথ্যসূত্র


বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
তানহাজী

***তানহাজী: দি আনসাং ওয়ারিয়র*** () হচ্ছে অজয় দেবগন, সাইফ আলি খান এবং কাজল অভিনীত ২০২০ সালে মুক্তিপ্রাপ্ত ভারতীয় হিন্দি ভাষার জীবনীমূলক কালজয়ী নাট্যক্রিয়া চলচ্চিত্র। ওম রাউত পরিচালিত এই চলচ্চিত্রটি ১৭তম শতাব্দীর পটভূমিতে রচনা করা হয়েছে এবং মারাঠা সাম্রাজ্যের প্রতিষ্ঠাতা শিবাজীর সামরিক নেতা তানহাজী মালুসারের জীবনে ওপর অবলম্বন করে নির্মাণ করা হয়েছে। এই চলচ্চিত্রে মুঘল সম্রাট আওরঙ্গজেবের কাছে কোন্ধানা দুর্গটি পুনরায় দখল করার তানহাজীর প্রয়াসকে ফুটিয়ে তোলা হয়েছে, যিনি তার নিয়ন্ত্রণ তার বিশ্বস্ত প্রহরী উদয়ভান সিং রাঠোরের কাছে স্থানান্তর করেছিলেন।

এই চলচ্চিত্রের মূল চিত্রায়ন ২০১৮ সালের ২৫শে সেপ্টেম্বর তারিখে শুরু হয়েছিল এবং এই চলচ্চিত্রটি থিয়েটারে থ্রিডি এবং প্রথাগত প্রেক্ষাগৃহে ২০ সালের ১০ই জানুয়ারি তারিখে মুক্তি দেওয়া হয়েছিল। এই চলচ্চিত্রটি সমালোচকদের কাছ থেকে ইতিবাচক পর্যালোচনা পেয়েছে, যারা ক্রিয়া কর্মের ধারাবাহিকতা, পারফরম্যান্স এবং ভিজ্যুয়াল এফেক্টের প্রশংসা করেছিলেন, তবে ডানপন্থী হিন্দু জাতীয়তাবাদী রাজনীতিবিদরা ঐতিহাসিক সংশোধনবাদের চলচ্চিত্র নির্মাতাদের সমালোচনা করেছেন। ২০২০ সালের ১৭ই জানুয়ারি পর্যন্ত তানহাজী বিশ্বব্যাপী ₹১৮৩.৭১ (২৫.৫৬ মিলিয়ন মার্কিন ডলার) আয় করেছে।

## শ্রেষ্ঠাংশে
* অজয় দেবগন – তানহাজী মালুসারে
* সাইফ আলি খান – উদয়ভান সিং রাঠোড়
* কাজল – সাবিত্রিবাই মালুসারে
* শারদ কেলকর – ছত্রপতি শিবাজী মহারাজ 
* লুক কেনি – আওরঙ্গজেব 
* পদ্মাবতী রাও– রাজমাতা জীজাবাঈ
* শশাঙ্ক শেন্ডে – শেলার মামা
* দেবদত্ত নাগে – সূর্যজী মালুসারে
* নেহা শর্মা – কমলা দেবী
* অজিঙ্কিয়া দেব – চন্দ্রজী পিসাল
* ইউরি সুরি – মির্জা রাজে জয় সিং
* বিপুল গুপ্তা – জগত সিং
* জগন্নাথ নিভঙ্গুনে – তানহাজীর বাবা
* ত্রিশা পাতিল – তানহাজী মা
* হর্দিক সাঙ্গানী – গন্ডিয়া
* নিসার খান – বেশক খান
* প্রসন্ন কেতকর – সারনাইক
* কৈলাশ ওয়াঘমারে – চুলতিয়া
* হর্ষ শর্মা – তরুণ তানহাজী
* রানাভ শর্মা – তরুণ সূর্যজী
* অরুশ নন্দ – রাইবা
* ধৈর্যশীল ঘোলাপ – শ্রুভাও
* নিলেশা লালওয়ানী – তাতিয়া
* প্রমোদ মোড়ে – গন্ডিয়ার নেতা
* ভাগ্যশ্রী নলভে – সূর্যজীর স্ত্রী
* দেবেন্দ্র গাইকওয়াদ – রাইবার শ্বশুর
* রাজেশ আহির – রাজা সংগ্রাম সিং

## তথ্যসূত্র

## বহিঃসংযোগ
* 
* 
* বলিউড হাঙ্গামায় তানহাজী

বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:২০২০-এর দশকের ঐতিহাসিক নাট্য চলচ্চিত্র
বিষয়শ্রেণী:২০২০-এর দশকের ঐতিহাসিক মারপিটধর্মী চলচ্চিত্র
বিষয়শ্রেণী:২০২০-এর দশকের মারপিটধর্মী নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় ঐতিহাসিক নাট্য চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:ভারতীয় মহাকাব্যিক চলচ্চিত্র
বিষয়শ্রেণী:ভারতীয় ত্রিমাত্রিক চলচ্চিত্র
বিষয়শ্রেণী:১৬৭০-এর দশকের পটভূমিতে চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র
বিষয়শ্রেণী:সত্য ঘটনা অবলম্বনে মারপিটধর্মী চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:ভারতীয় ঐতিহাসিক মারপিটধর্মী চলচ্চিত্র
বিষয়শ্রেণী:অজয়-অতুল সুরারোপিত চলচ্চিত্র
বিষয়শ্রেণী:পুণেতে ধারণকৃত চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
বিষয়শ্রেণী:২০২০-এর ত্রিমাত্রিক চলচ্চিত্র
বিষয়শ্রেণী:শিবাজীর সাংস্কৃতিক চিত্রায়ন
সড়ক পরিবহন ও সেতু মন্ত্রী

**সড়ক পরিবহন ও সেতু মন্ত্রী** (পূর্বে **যোগাযোগমন্ত্রী**) হলেন গণপ্রজাতন্ত্রী বাংলাদেশ সরকারের সড়ক পরিবহন ও সেতু মন্ত্রণালয়ের দায়িত্বপ্রাপ্ত মন্ত্রী। তিনি সড়ক পরিবহন ও সেতু মন্ত্রণালয়ের অধীনে সকল বিভাগ, দপ্তর ও সংস্থারও মন্ত্রী। মন্ত্রণালয়টি যোগাযোগ মন্ত্রণালয় হিসেবে যাত্রা শুরু করলেও ২০১৪ সালের ১০ ফেব্রুয়ারি এর নাম পরিবর্তন করে সড়ক পরিবহন ও সেতু মন্ত্রণালয় রাখা হয়। ২০১৪ সালের ১০ ফেব্রুয়ারির পূর্বে মন্ত্রণালয়ের মন্ত্রীদের পদবী ছিলো ‘যোগাযোগমন্ত্রী’।

এখানে মন্ত্রী, উপদেষ্টা, প্রতিমন্ত্রী এবং উপমন্ত্রী হিসেবে দায়িত্ব পালন করেছেন এমন সকলের নাম তালিকাভূক্ত করা হয়েছে।

## দায়িত্বপ্রাপ্ত মন্ত্রী, উপদেষ্টা এবং প্রতিমন্ত্রী
;*রাজনৈতিক দল*
*
* (বাকশাল)
* (বিএনপি)
*
*
*

}
| মন্ত্রী
| !style="width:9em"|তারেক
|bgcolor=""|
| !style="width:9em"| **[[তারেক রহমান]]**
|-
|}

## তথ্যসূত্র

## টীকা

বিষয়শ্রেণী:বাংলাদেশের মন্ত্রণালয় অনুযায়ী মন্ত্রীদের তালিকা
*
বিষয়শ্রেণী:বাংলাদেশের সড়ক পরিবহন ও সেতুমন্ত্রী
বিষয়শ্রেণী:বাংলাদেশের মন্ত্রী
কাতারের সময়

**কাতারে সময়** আরব মান সময় (এএসটি) ( ইউটিসি + ০৩:০০ ) দ্বারা পাওয়া যায়। কাতার বর্তমানে দিবালোক সংরক্ষণের সময়টি পালন করে না।

## তথ্যসূত্র

বিষয়শ্রেণী:দেশ অনুযায়ী সময়
সৈয়দ মোদাচ্ছের আলী

**সৈয়দ মোদাচ্ছের আলী** একজন বাংলাদেশি চক্ষু বিশেষজ্ঞ যিনি বাংলাদেশ মেডিকেল রিসার্চ কাউন্সিলের চেয়ারম্যান হিসেবে দায়িত্ব পালন করছেন। শেখ হাসিনার দ্বিতীয় মন্ত্রিসভায় তিনি প্রধানমন্ত্রীর স্বাস্থ্য ও পরিবারকল্যাণ এবং সমাজকল্যাণ বিষয়ক উপদেষ্টা ছিলেন।

## রাজনৈতিক জীবন
সৈয়দ মোদাচ্ছের আলী ঢাকা মেডিকেল কলেজে অধ্যায়নরত অবস্থায় বাংলাদেশ ছাত্রলীগের সহ-সভাপতি নির্বাচিত হন। তিনি আওয়ামী লীগ সভাপতি শেখ হাসিনার ব্যক্তিগত চিকিৎসক হিসেবেও দায়িত্ব পালন করেন। ২০০৮ সালে তত্ত্বাবধায়ক সরকারের সময় তিনি দুর্নীতির দায়ে অভিযুক্ত কারাবন্দী শেখ হাসিনাকে বিদেশে চিকিৎসার জন্য নেওয়ার পক্ষে সামরিক সরকারের সাথে আলোচনায় ভূমিকা পালন করেন এবং শেখ হাসিনার চিকিৎসার ব্যাপারে সরকারের বিরুদ্ধে মমলা করার কথা বলেন। ২০০৯ সালে আওয়ামী লীগ সরকার গঠন করার পর তিনি প্রধানমন্ত্রী শেখ হাসিনার স্বাস্থ্য ও পরিবারকল্যাণ এবং সমাজকল্যাণ বিষয়ক উপদেষ্টার দায়িত্ব পান।, এ সময় তিনি জাতিসংঘের সাধারণ পরিষদের ৬৬তম অধিবেশনে প্রধানমন্ত্রীর শান্তি মডেল উপস্থাপন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:বাংলাদেশী চিকিৎসক
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ঢাকা সিটি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:১৯৪৬-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ইংল্যান্ডের রয়্যাল কলেজ অফ সার্জনের সভ্য
বিষয়শ্রেণী:বাংলাদেশী চক্ষু বিশেষজ্ঞ
স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক)

**স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক)** হল স্ক্রিন অ্যাক্টরস গিল্ড প্রদত্ত নাট্যধর্মী ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। ডেনিস ফ্রাঞ্জ এই বিভাগে প্রথম পুরস্কার বিজয়ী, তিনি *[[এনওয়াইপিডি ব্লু]]* (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জেমস গ্যান্ডলফিনি *[[দ্য সোপরানোস]]* টিভি ধারাবাহিকে অভিনয় করে এই বিভাগে সর্বাধিক তিনবার পুরস্কার অর্জন করেছেন। সাম্প্রতিক বিজয়ী পিটার ডিংকলেজ *[[গেম অব থ্রোনস]]* (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।

## বিজয়ী ও মনোনীতদের তালিকা
[থাম্ব|110px|ডান|[ডেনিস ফ্রাঞ্জ *[[এনওয়াইপিডি ব্লু]]* টিভি ধারাবাহিকে অভিনয়ের জন্য ১৯৯৫ ও ১৯৯৭ সালে দুইবার এই বিভাগে পুরস্কৃত হন।]]
[থাম্ব|110px|ডান|[অ্যান্থনি এডওয়ার্ডস *[[ইআর (টিভি ধারাবাহিক)|ইআর]]* টিভি ধারাবাহিকে অভিনয়ের জন্য ১৯৯৬ ও ১৯৯৮ সালে দুইবার এই বিভাগে পুরস্কৃত হন।]]
[থাম্ব|110px|ডান|[স্যাম ওয়াটারস্টন *[[ল অ্যান্ড অর্ডার]]* টিভি ধারাবাহিকে অভিনয়ের জন্য ১৯৯৯ সালে এই বিভাগে পুরস্কৃত হন।]]
[থাম্ব|110px|ডান|[জেমস গ্যান্ডলফিনি *[[দ্য সোপরানোস]]* টিভি ধারাবাহিকে অভিনয়ের জন্য ২০০০, ২০০৩ ও ২০০৮ সালে তিনবার এই বিভাগে পুরস্কৃত হন।]]
[থাম্ব|110px|ডান|[মার্টিন শিন *[[দ্য ওয়েস্ট উইং]]* টিভি ধারাবাহিকে অভিনয়ের জন্য ২০০১ ও ২০০২ সালে দুইবার এই বিভাগে পুরস্কৃত হন।]]
[থাম্ব|110px|ডান|[জেসন বেটম্যান *[[ওজার্ক (টিভি ধারাবাহিক)|ওজার্ক]]* (২০১৭) টিভি ধারাবাহিকে অভিনয়ের জন্য ২০১৯ সালে এই বিভাগে পুরস্কৃত হন।]]

:

### ১৯৯০-এর দশক

### ২০০০-এর দশক

### ২০১০-এর দশক

## পরিসংখ্যান

## একাধিকবার বিজয়ী
;৩ বার
* জেমস গ্যান্ডলফিনি
;২ বার
* অ্যান্থনি এডওয়ার্ডস
* কিয়েফার সাদারল্যান্ড
* কেভিন স্পেসি
* ডেনিস ফ্রাঞ্জ
* ব্রায়ান ক্র্যানস্টন
* মার্টিন শিন
* স্টিভ বুসেমি
* হিউ লরি

## আরও দেখুন
* নাট্যধর্মী ধারাবাহিকে শ্রেষ্ঠ অভিনেতা বিভাগে প্রাইমটাইম এমি পুরস্কার
* গোল্ডেন গ্লোব পুরস্কার (সেরা অভিনেতা - নাট্যধর্মী টেলিভিশন ধারাবাহিক)

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:স্ক্রিন অ্যাক্টরস গিল্ড পুরস্কার
বিষয়শ্রেণী:সেরা অভিনেতা বিভাগে টেলিভিশন পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
কাতারের সরকারি ছুটির দিন

কাতার বেশ কয়েকটি সরকারি ছুটি পালন করে থাকে। প্রতি সপ্তাহে দুটি দিন, শুক্র ও শনিবার। বার্ষিক সরকারি ছুটিতে অন্তর্ভুক্ত রয়েছে:

সরকারি দপ্তর ও ব্যাংকগুলোতে আরো অনেক সরকারি ছুটির দিন পালন করা হয়ে থাকে।

## বহিঃসংযোগ
* Information on public holidays from Qatar Ministry of Interior

## তথ্যসূত্র


বিষয়শ্রেণী:দেশ অনুযায়ী সরকারি ছুটির দিন
বিষয়শ্রেণী:দেশ অনুযায়ী সরকারি ছুটির দিনের তালিকা
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক)

**স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক)** হল স্ক্রিন অ্যাক্টরস গিল্ড প্রদত্ত হাস্যরসাত্মক ধারাবাহিকে প্রধান অভিনেত্রী হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। হেলেন হান্ট এই বিভাগে প্রথম পুরস্কার বিজয়ী, তিনি *[[ম্যাড অ্যাবাউট ইউ]]* (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জুলিয়া লুই-ড্রাইফাস *[[সিনফেল্ড]]* (১৯৯৬ ও ১৯৯৭) ও *[[ভিপ]]* (২০১৩, ২০১৬ ও ২০১৭) টিভি ধারাবাহিকে অভিনয় করে এই বিভাগে সর্বাধিক পাঁচবার পুরস্কার অর্জন করেছেন। সাম্প্রতিক বিজয়ী ফিবি ওয়ালার-ব্রিজ *[[ফ্লিব্যাগ]]* (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।

## পরিসংখ্যান

## আরও দেখুন
* হাস্যরসাত্মক ধারাবাহিকে শ্রেষ্ঠ অভিনেত্রী বিভাগে প্রাইমটাইম এমি পুরস্কার
* গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টেলিভিশন ধারাবাহিক)

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:স্ক্রিন অ্যাক্টরস গিল্ড পুরস্কার
বিষয়শ্রেণী:সেরা অভিনেত্রী বিভাগে টেলিভিশন পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী
মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার

**মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার** হল স্ক্রিন অ্যাক্টরস গিল্ড প্রদত্ত মিনি ধারাবাহিক বা টিভি চলচ্চিত্রে প্রধান অভিনেতা হিসেবে সেরা পারদর্শিতা প্রদর্শনের জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে।

রাউল হুলিয়া এই বিভাগে প্রথম পুরস্কার বিজয়ী, তিনি *[[দ্য বার্নিং সিজন (১৯৯৪-এর চলচ্চিত্র)|দ্য বার্নিং সিজন]]* (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। আল পাচিনো, গ্যারি সিনিস, পল জিয়ামাটি ও মার্ক রাফালো সর্বাধিক দুইবার এই পুরস্কার অর্জন করেন। সাম্প্রতিক বিজয়ী স্টিভেন ইয়ান *[[বিফ (টিভি ধারাবাহিক)|বিফ]]* (২০২৩) টিভি ধারাবাহিকে অভিনয়ের জন্য এই পুরস্কার লাভ করেন।

## একাধিকবার বিজয়ী
;২ বার
* আল পাচিনো
* গ্যারি সিনিস
* পল জিয়ামাটি
* মার্ক রাফালো

## আরও দেখুন
* সীমিত ধারাবাহিক বা চলচ্চিত্রে সেরা অভিনেতা বিভাগে প্রাইমটাইম এমি পুরস্কার
* গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টেলিভিশন চলচ্চিত্র)

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:স্ক্রিন অ্যাক্টরস গিল্ড পুরস্কার
বিষয়শ্রেণী:সেরা অভিনেতা বিভাগে টেলিভিশন পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
মীর সাখাওয়াত আলী দারু

**মীর সাখাওয়াত আলী দারু** বাংলাদেশি একজন রাজনীতিবিদ ও মুক্তিযোদ্ধা। তিনি ১৯৭০ সালে পাকিস্তান গণ পরিষদের নির্বাচিত এমএনএ, অবিবক্ত খুলনা-৩ আসনের ও বাগেরহাট-২ আসনের সাবেক সংসদ সদস্য।

## জন্ম ও প্রাথমিক জীবন
মীর সাখাওয়াত আলী দারু বাগেরহাট জেলার কচুয়ার টেংরাখালীতে জন্মগ্রহণ করেন। তার পিতা মীর আশরাফ আলী ও মাতা আছিয়া খাতুন। তিনি ফরিদা আক্তার বানু লুসীকে বিয়ে করেন, যিনি বাগেরহাট জেলা আওয়ামী লীগের সহ-সভাপতি। এই দম্পতীর একমাত্র মেয়ে মীর জেনিয়া সাখাওয়াত কেন্দ্রীয় যুব মহিলা লীগের নেত্রী।

## রাজনৈতিক ও কর্মজীবন
মীর সাখাওয়াত আলী দারু ষাটের দশকের সামরিক শাসন বিরোধী ছাত্র আন্দোলন, ঊনসত্তরের গণঅভ্যুত্থান, বাংলাদেশের স্বাধীনতা যুদ্ধের সংগঠক, ৯০ এর গণ অভ্যুত্থানসহ সকল গণতান্ত্রিক আন্দোলনে ভূমিকা রাখেন।

তিনি ১৯৭০ সালে পাকিস্তান গণ পরিষদের নির্বাচিত এমএনএ, তৎকালীন খুলনা-৩ আসনের ১৯৭৩ সালে প্রথম জাতীয় সংসদের নির্বাচিত সংসদ সদস্য

তিনি বাগেরহাট-২ (কচুয়া-বাগেরহাট সদর) আসনের জুন ১৯৯৬ সালে সপ্তম জাতীয় সংসদের নির্বাচিত সংসদ সদস্য ছিলেন।

## তথ্যসূত্র

বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:পাকিস্তান গণপরিষদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদের সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:বাগেরহাট জেলার ব্যক্তি
শমশের সিং সুরজেওয়ালা

**শমশের সিং সুরজেওয়ালা** (২৪ মার্চ ১৯৩২ – ২০ জানুয়ারি ২০২০) ভারতের হরিয়ানার একজন আইনজীবী ও রাজনীতিবিদ ছিলেন। তিনি রাজ্যসভা ও হরিয়ানা বিধানসভার সদস্য ছিলেন। তিনি হরিয়ানা প্রদেশ কংগ্রেস কমিটির সভাপতি, হরিয়ানা সরকারের মন্ত্রী ও হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছেন। তিনি ছিলেন রণদীপ সিং সুরজেওয়ালার পিতা।

## জীবনী
শমশের সিং সুরজেওয়ালা ১৯৩২ সালের ২৪ মার্চ জন্মগ্রহণ করেছিলেন। ছাত্রাবস্থা থেকেই তিনি রাজনীতির সাথে যুক্ত ছিলেন। ভারতীয় জাতীয় কংগ্রেসের নীতিকে সমর্থন জানানোর জন্য তাকে সানগ্রুরের শাসক যাদবিন্দ্র স্টেট মাধ্যমিক বিদ্যালয় থেকে বহিষ্কার করেছিলেন।

শমশের সিং সুরজেওয়ালা ১৯৫৭ সালে আইন পেশায় নিয়োজিত হন। তিনি সেন্ট্রাল ব্যাঙ্ক অব সানগ্রুরের পরিচালন অধিকর্তা ও কৈথলের কালায়াত পঞ্চায়েত সমিতির প্রধান সমিতির প্রধান হিসেবে নির্বাচিত হয়েছিলেন।

শমশের সিং সুরজেওয়ালা ১৯৬৭, ১৯৭৭, ১৯৮২ ও ১৯৯১ সালে নারোয়ানা থেকে হরিয়ানা বিধানসভার বিধায়ক হিসেবে নির্বাচিত হয়েছিলেন। ১৯৯২ সালে তিনি হরিয়ানা থেকে রাজ্যসভার সদস্য হিসেবে নির্বাচিত হন। পরবর্তীতে, তিনি কৈথল থেকে ২০০৫ সালে হরিয়ানা বিধানসভার বিধায়ক হিসেবে নির্বাচিত হয়েছিলেন। তিনি চারবার হরিয়ানা সরকারের মন্ত্রী হিসেবে দায়িত্ব পালন করেছিলেন। তিনি হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছিলেন।

শমশের সিং সুরজেওয়ালা  কৃষকদের অধিকার নিয়ে কাজ করেছেন। তিনি হরিয়ানা কৃষক সমাজ ও সর্বভারতীয় কিষাণ কংগ্রেসের সভাপতি ছিলেন। তিনি হরিয়ানা প্রদেশ কংগ্রেস কমিটির সভাপতি হিসেবেও দায়িত্ব পালন করেছেন।

শমশের সিং সুরজেওয়ালা ২০২০ সালের ২০ জানুয়ারি নয়াদিল্লির অখিল ভারতীয় আয়ুর্বিজ্ঞান সংস্থান হাসপাতালে ৮৭ বছর বয়সে প্রয়াত হন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতীয় আইনজীবী
বিষয়শ্রেণী:রাজ্যসভার সদস্য
বিষয়শ্রেণী:হরিয়ানা বিধানসভার সদস্য ১৯৬৮-১৯৭২
বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ
বিষয়শ্রেণী:হরিয়ানার রাজ্যসভা সদস্য
বিষয়শ্রেণী:হরিয়ানা বিধানসভার সদস্য ১৯৭৭-১৯৮২
বিষয়শ্রেণী:হরিয়ানা বিধানসভার সদস্য ১৯৮২-১৯৮৭
বিষয়শ্রেণী:হরিয়ানা বিধানসভার সদস্য ১৯৯১-১৯৯৬
বিষয়শ্রেণী:হরিয়ানা বিধানসভার সদস্য ২০০৫-২০০৯
পিএসআর বি১৫০৯-৫৮

[280px|thumb|[চন্দ্র এক্স-রশ্মি মানমন্দির কর্তৃক গৃহীত পিএসআর বি১৫০৯-৫৮-এর একটি এক্স-রে ছবি যেখানে লাল, নীল এবং সবুজ রঙে একটি হাতের আকৃতি ফুটে উঠেছে।]]

**পিএসআর বি১৫০৯-৫৮** (PSR B1509-58) ১৯৮৭ সালে আইনস্টাইন এক্স-রশ্মি মানমন্দির কর্তৃক ১৯৮২ সালে আবিষ্কৃত একটি পালসার, যা পৃথিবী হতে প্রায় ১৭ হাজার আলোক-বর্ষ দূরে সির্সিনাস নক্ষত্রমণ্ডলে অবস্থিত। পৃথিবীতে এটির প্রায় ১৭০০ বছর পুরানো অবস্থা দৃশ্যমান। এটি এমন একটি নীহারিকাতে অবস্থিত যার বিস্তৃতি প্রায় ১৫০ আলোকবর্ষ।  নাসা তারাটিকে "একটি দ্রুত ঘূর্ণয়মান নিউট্রন নক্ষত্র বলে বর্ণনা করেছে যা তার চারপাশের মহাকাশে শক্তি নির্গত করে বিভিন্ন জটিল এবং উদ্বেগজনক মনোমুগ্ধকর কাঠামো তৈরি করে। যেমন: একটি বিশাল মহাজাগতিক হাতের মতো কাঠামো।" তাই এটি "ঈশ্বরের হাত" নামেও পরিচিত। এর ঘূর্ণন হার প্রতি সেকেন্ডে প্রায় ৭ বার।

## চিত্রশালা

Image:Tour of PSR B1509-58.OGG|পিএসআর বি১৫০৯-৫৮
Image:Sequence of PSR B1509-58 Images.OGG|পিএসআর বি১৫০৯-৫৮-এর চিত্রগুলি অনুক্রম
Image:Size Comparison Between PSR B1509-58 and Crab Nebula.OGG| আকার তুলনা: পিএসআর বি১৫০৯-৫৮ এবং ক্র্যাব নেবুলা


## আরো দেখুন
* ম্যাগনেটার
* কৃষ্ণ গহ্বর
* শ্বেত বামন
* কোয়ার্ক তারা
* স্ট্রেঞ্জ তারা
* নিউট্রন তারা

## তথ্যসূত্র

## বহিঃসংযোগ
*''সাইন্স ডেইলিতে''
*চচন্দ্র এক্স-রশ্মি মানমন্দির ব্লগ

বিষয়শ্রেণী:মিলিসেকেন্ড পালসার
বিষয়শ্রেণী:নিউট্রন তারা
বিষয়শ্রেণী:ধরন অনুযায়ী নক্ষত্র
ফরিদগঞ্জ

**ফরিদগঞ্জ** বাংলাদেশের চট্টগ্রাম বিভাগের অন্তর্গত চাঁদপুর জেলায় অবস্থিত একটি এলাকা। প্রশাসনিকভাবে এলাকাটি ফরিদগঞ্জ উপজেলার উপজেলা ও পৌর সদরদপ্তর।

## জনসংখ্যা
বাংলাদেশ আদমশুমারী ২০১১ অনুযায়ী, ফরিদগঞ্জ উপজেলা ও পৌর সদর এলাকাটির মোট জনসংখ্যা ৬৮২৪  জন। এ এলাকার পুরুষ এবং নারী অনুপাত ৯০। উপজেলা ও পৌর সদর এলাকাটির মোট হোল্ডিং সংখ্যা রয়েছে ৭৫৫২ টি।

## ভৌগোলিক উপাত্ত
উপজেলা ও পৌর সদরের অবস্থানের অক্ষাংশ ও দ্রাঘিমাংশ হল । সমূদ্র সমতল থেকে শহরটির গড় উচ্চতা ১২.৩১ মিটার।

## প্রশাসন
২০০৫ সালে ফরিদগঞ্জ উপজেলা ও পৌর সদর এলাকার নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফরিদগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২১টি মহল্লায় বিভক্ত। ২.৪৭ বর্গ কি.মি. আয়তনের ফরিদগঞ্জ উপজেলা ও পৌর সদর এলাকাটি ফরিদগঞ্জ পৌরসভা দ্বারা পরিচালিত হয়।

## শিক্ষা ব্যবস্থা
ফরিদগঞ্জ উপজেলা ও পৌর সদর এলাকাটি স্বাক্ষরতার হার হলো শতকরা ৬২.৪৬ ভাগ।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান
কর্পোরেশন স্ট্রিট ট্রাম স্টপ

**কর্পোরেশন স্ট্রিট** কর্পোরেশন স্ট্রিটে ওয়েস্ট মিডল্যান্ডস মেট্রো ব্যবস্থার ১ লাইনের একটি ট্রাম স্টপ, যা ইংল্যান্ডের বার্মিংহাম সিটি সেন্টারের একটি বড় জনসাধারণের যাতায়াতের কেন্দ্র।

স্নো হিল থেকে গ্র্যান্ড সেন্ট্রাল পর্যন্ত ট্রাম পরিষেবা সম্প্রসারণের জন্য সরকারের অনুমোদন দেওয়া হয় ১৬ ফেব্রুয়ারি ২০১২ সালে। এটি ৩০ মে ২০১৬ সালে জনসাধারণের ব্যবহারে জন্য উন্মুক্ত করা হয়।

স্টপটির উত্তরমুখী ট্র্যাকের দিকে কেবল একটি আশ্রয় বা ছাউনির ব্যবস্থা রয়েছে। দক্ষিণমুখী ট্র্যাকের দিকের পাশের অংশটি যা লাইনটির পেনাল্টিমেট স্টপ। এটি নিউ স্ট্রিট স্টেশনের জন্য সামান্য দূরে কেবল গ্র্যান্ড সেন্ট্রালের পরিষেবা প্রদান করে।

## পরিষেবা
সোমবার থেকে শনিবার, মিডল্যান্ডস মেট্রো নিউ স্ট্রিট ট্রাম স্টপ এবং উলভারহ্যাম্পটন সেন্ট জর্জেস মধ্যে দিনের বেলায় প্রতিটি দিকে ছয় থেকে আট মিনিটের ব্যবধানে এবং সন্ধ্যা ও রবিবারের সময় পনের মিনিটের ব্যবধানে প্রতিটি দিকে পরিষেবা প্রদান করে।

## তথ্যসূত্র

## বহিঃসংযোগ
* মিডল্যান্ড মেট্রো (বার্মিংহাম সিটি সেন্টার এক্সটেনশন ইত্যাদি) আদেশ - পরিদর্শকের রিপোর্ট

বিষয়শ্রেণী:ওয়েস্ট মিডল্যান্ডস মেট্রো স্টপ
কচুয়া

**কচুয়া** () (**কচুয়া স্বরূপনগর** নামেও পরিচিত) হলো ভারতের পশ্চিমবঙ্গের উত্তর চব্বিশ পরগনা জেলার বসিরহাট মহকুমার বসিরহাট দ্বিতীয় সমষ্টি উন্নয়ন ব্লকে অবস্থিত একটি গ্রাম এবং একটি গ্রাম পঞ্চায়েত।

## ভূগোল

### অবস্থান
কচুয়া রাজ্যের রাজধানী শহর কলকাতা থেকে ৩০ কিলোমিটার দূরে অবস্থিত। এটি ভারতের পশ্চিমবঙ্গ রাজ্যের উত্তর ২৪ পরগনা জেলার বসিরহাট দ্বিতীয় ব্লকে অবস্থিত। নিকটবর্তী গ্রামসমূহ এবং কচুয়া থেকে এর দূরত্ব হলো ধন্যকুরিয়া ২.৪ কিমি, খোলাপোতা ৮.৬ কিমি।

### এলাকার সংক্ষিপ্ত বিবরণ
জমির হিসাব অনুযায়ী, কচুয়া গ্রামটি প্রায় ৮৪.৫ হেক্টর বড়। যেহেতু কচুয়া ২০২১ সালে জলশক্তি মন্ত্রক কর্তৃক গ্রেডকৃত বসিরহাট দ্বিতীয় ব্লকের অধীনে পড়ে, তাই এখানে কোনও জল সরবরাহ প্রকল্প নেই। একই প্রতিবেদন অনুসারে, গ্রামের বেশ কয়েকটি জলের উৎস আর্সেনিক দ্বারা দূষিত, এবং ব্যবহারের আগে বিশ্লেষণ করা উচিত এবং এলাকায় কম জলের প্রয়োজন এমন ফসল চাষ করা যেতে পারে।

## জনসংখ্যা
ভারতের ২০১১ সালের জনগণনা অনুসারে, কচুয়া স্বরূপনগরের মোট জনসংখ্যা ৮,৩৮৩ জন, যার মধ্যে ৪,৩০০ জন পুরুষ এবং ৪,০৮৩ জন মহিলা।

## নাগরিক প্রশাসন
প্রশাসনের ক্ষেত্রে, কচুয়া গ্রামটি একজন পঞ্চায়েত প্রধান দ্বারা পরিচালিত হয় যিনি স্থানীয় নির্বাচনের মাধ্যমে গ্রামের প্রতিনিধি নির্বাচিত হন। কচুয়ার পঞ্চায়েত প্রধান হলেন ফরিদা বিবি। কচুয়া রফিকুল ইসলাম মণ্ডলের বসিরহাট উত্তর বিধানসভা কেন্দ্রের অন্তর্গত এবং তৃণমূল সাংসদ নুসরত জাহানের নেতৃত্বাধীন বসিরহাট লোকসভা কেন্দ্রের অন্তর্গত।।

## ধর্মীয় তাৎপর্য এবং বিতর্ক
কচুয়াকে প্রায়শই 'কচুয়াধাম' বলা হয় এবং এটি হিন্দু যোগী লোকনাথ ব্রহ্মচারীর জন্মস্থান বলে মনে করা হয়। এটিতে জন্মস্থানের চারপাশে মন্দির প্রাঙ্গণ, একটি পবিত্র পুকুর এবং লোকনাথ মিশনও রয়েছে - যা মন্দির প্রাঙ্গণের প্রশাসনের জন্য দায়ী। লোকনাথ মন্দির ছাড়াও, এটিতে কৃষ্ণ এবং রাধা গোবিন্দকে উত্সর্গীকৃত একটি মন্দিরও রয়েছে।

২০১৯ সালের ২৩শে আগস্ট তারিখে, জন্মাষ্টমীর প্রাক্কালে, একটি দুর্ঘটনা ঘটে, যেখানে একটি পুরোনো দেয়াল ভেঙে পড়ে লোকনাথ ব্রহ্মচারীর ভক্তদের উপর পদদলিত হয় এবং ১৬ জন আহত হয়। অনেক প্রতিবেদন অনুসারে, এই ঘটনায়ও তিনজন প্রাণ হারিয়েছেন। "দ্য ইন্ডিয়ান এক্সপ্রেস" এর একটি নিবন্ধ অনুসারে, সেদিন ৫ জন প্রাণ হারিয়েছিলেন।

## আরও পড়ুন

* 
* 

## তথ্যসূত্র

বিষয়শ্রেণী:উত্তর চব্বিশ পরগনা জেলার গ্রাম
মোস্তফা জালাল মহিউদ্দিন

**মোস্তফা জালাল মহিউদ্দিন** (জন্ম: ১৫ মার্চ ১৯৫১) বাংলাদেশ আওয়ামী লীগের রাজনীতিবিদ, চিকিৎসক ও মুক্তিযোদ্ধা। তিনি বাংলাদেশ মেডিকেল অ্যাসোসিয়েশনের সভাপতি ও ২০০৮ সালের নবম জাতীয় সংসদ নির্বাচনে ঢাকা-৭ আসনের সাবেক সংসদ সদস্য।

## জন্ম ও প্রাথমিক জীবন
মোস্তফা জালাল মহিউদ্দিন ১৫ মার্চ ১৯৫১ সালে পুরাতন ঢাকার কে.বি রুদ্র রোডে এক মুসলিম পরিবারে জন্মগ্রহণ। তিনি ১৯৬৮ সালে সেন্ট গ্রেগরী স্কুল থেকে এস এস সি পরীক্ষায় উত্তীর্ণ। ১৯৭১ সালে ঢাকা মেডিকেল কলেজে ভর্তি হন।

## রাজনৈতিক ও কর্মজীবন
মোস্তফা জালাল মহিউদ্দিন ১৯৬৯ সালে জগন্নাথ কলেজ ছাত্র সংসদের জি এস নির্বাচিত হন। ১৯৭০ সালে জগন্নাথ কলেজ থেকে এইচএসসি পরীক্ষায় উত্তীর্ণ। ঢাকা জেলা মুজিব বাহিনীর সদস্য হিসেবে ১৯৭১ সালে স্বাধীনতা যুদ্ধে অংশ নেন।

১৯৭২ সালে বাংলাদেশ ছাত্রলীগ জাতীয় কার্যকরী সংসদের সদস্য পদ লাভ করে ১৯৭৩ সালে যুগ্ন সম্পাদক নির্বাচিত হন। ১৯৭৪ সালে ভারপ্রাপ্ত সাধারণ সম্পাদকের দায়িত্ব পালন করেন।  এর পর ১৯৭৮ সালে সহসভাপতির দায়িত্ব পালন ও ১৯৮১ সালে সভাপতি হিসেবে দায়িত্ব পালন করেন। ১৯৮৭ থেকে ১৯৯২ সাল পর্যন্ত বাংলাদেশ আওয়ামীলীগের জাতীয় কাউন্সিলে সহ প্রচার ও প্রকাশনা সম্পাদক, ১৯৯২ থেকে ২০০৯ সাল পর্যন্ত  জনসংখ্যা ও পরিবেশ বিষয়ক সম্পাদকের দায়িত্ব পালন। সর্বশেষ ২০২০ সালে আওয়ামী লীগের কেন্দ্রীয় কমিটির নির্বাহী সদস্য মনোনীত হন।

১৯৮৮, ১৯৯৭ ও ১৯৯৯ সালে বিএমএর নির্বাচিত মহাসচিব ছিলেন। ২৪ ডিসেম্বর ১৯৯৩ সালে প্রতিষ্ঠা করেন স্বাধীনতা চিকিৎসক পরিষদের (স্বাচিপ)।

২০০৮ সালের নবম জাতীয় সংসদ নির্বাচনে ঢাকা-৭ আসনের  সংসদ সদস্য নির্বাচিত হন। ১৯৯১ সালে তিনি ঢাকা-৮ থেকে নির্বাচনে অংশ নিয়ে বিএনপির মীর শওকত আলীর কাছে ও ২০১৪ সালের  নির্বাচনে ঢাকা-৭ থেকে অংশ নিয়ে স্বতন্ত্র প্রার্থী হাজী সেলিমের কাছে পরাজিত হন।

২০০৯ সালে বাস্কেটবল ফেডারেশনের সভাপতি মনোনীত হন। তিনি বাংলাদেশ মেডিকেল অ্যাসোসিয়েশনের সভাপতি।
২৪শে ডিসেম্বর ২০২২ বাংলাদেশ আওয়ামী লীগের জাতীয় সম্মেলনে মোস্তফা জালাল মহিউদ্দিনকে সভাপতিমন্ডলীর সদস্য নির্বাচিত করা হয়।

ছাত্র জনতার গণঅভ্যুত্থানে ২০২৪ সালের ৫ ই আগস্ট শেখ হাসিনা সরকারের পতন হলে মোস্তফা জালাল মহিউদ্দিন আত্মগোপনে চলে যান, পরবর্তীতে ডিবির অভিযানে মোহাম্মদপুর থেকে গ্রেফতার হন।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:১৯৫১-এ জন্ম
বিষয়শ্রেণী:ঢাকা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:নবম জাতীয় সংসদ সদস্য
বিষয়শ্রেণী:জীবিত ব্যক্তি
২য় কোর (পাকিস্তান)

**২য় কোর** বা **মুলতান কোর** হচ্ছে পাকিস্তান সেনাবাহিনীর একটি কোর, ষাটের দশকে প্রতিষ্ঠিত হওয়া এই কোর পাকিস্তান সেনাবাহিনীর অন্যতম বড় ফরমেশন।
## ইতিহাস
১৯৬৫ সালের পাক-ভারত যুদ্ধে পাকিস্তান সেনাবাহিনীর হাতে মাত্র একটি কোর ছিলো (১ কোর), তৎকালীন সেনাপ্রধান জেনারেল মুসা খান পাকিস্তান সেনাবাহিনীর সর্বোচ্চ পদে ১৯৫৮ সালে আসীন হয়েই দ্বিতীয় কোর বানানোর পরিকল্পনা করছিলেন এবং ৪র্থ কোরের গঠন ১৯৬৫ সালে প্রায় শেষের দিকেই ছিলো, যদিও '৬৫ সালে ১ কোর ছাড়া আর কোনো কোর যুদ্ধক্ষেত্রে নামতে পারেনি, জেনারেল মুসা ১৯৬৬ সালে পাকিস্তান সেনাবাহিনী থেকে অবসরে যান এবং জেনারেল ইয়াহিয়া খান তার জায়গায় সেনাপ্রধান হন, ইয়াহিয়া খান ৬৫-এর যুদ্ধের ভয়াবহতার কথা মনে করে ৪র্থ কোরকে তাড়াতাড়ি উদ্বোধন করেন এবং ২য় কোর তৈরির নির্দেশ দেন। পাঞ্জাব প্রদেশের মুলতানে এই ২য় কোর বানানোর পরিকল্পনা করেছিলেন জেনারেল খাজা ওয়াসিউদ্দিন, তিনি ছিলেন এই কোরের প্রতিষ্ঠাতা অধিনায়ক। ১৯৭১ সালের যুদ্ধে এই কোরের অধিনায়ক ছিলেন জেনারেল টিক্কা খান।

## কোর অধিনায়কদের তালিকা

## অধীনস্ত ইউনিটসমূহ
*১ম সাঁজোয়া ডিভিশন
*১৪তম পদাতিক ডিভিশন
*৪০তম পদাতিক ডিভিশন
*স্বতন্ত্র সাঁজোয়া ব্রিগেড
*স্বতন্ত্র গোলন্দাজ ব্রিগেড
*স্বতন্ত্র পদাতিক ব্রিগেড
*স্বতন্ত্র সিগনাল ব্রিগেড

## তথ্যসূত্র

বিষয়শ্রেণী:পাকিস্তান সেনাবাহিনীর কোর
বিষয়শ্রেণী:১৯৬৭-এ পাকিস্তানে প্রতিষ্ঠিত
শেখ আব্দুল ওহাব

**শেখ আব্দুল ওহাব** যিনি **এস কে আবদুল ওয়াহাব** নামে পরিচিত। একজন বাংলাদেশ আওয়ামী লীগ রাজনীতিবিদ এবং যশোর-৬ এর সাবেক সংসদ সদস্য।

## কর্মজীবন
শেখ আব্দুল ওহাব ২০০৮ সালে বাংলাদেশ আওয়ামী লীগ হতে মনোনায়ন নিয়ে যশোর-৬ আসনে সংসদ সদস্য নির্বাচিত হন। বাংলাদেশ সংসদে সরকারী দলের হুইপ হিসাবে দায়িত্ব পালন করেছিলেন। 
## তথ্যসূত্র

বিষয়শ্রেণী:নবম জাতীয় সংসদ সদস্য
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
ছেংগারচর

**ছেংগারচর** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব উত্তর উপজেলার সদর। শহরটি মতলব উত্তর উপজেলার বৃহত্তম শহরাঞ্চল।

## জনসংখ্যা
বাংলাদেশ আদমশুমারী ২০১১ অনুযায়ী ছেংগারচর শহরের মোট জনসংখ্যা ৩৬,৬৯১  জন যার মধ্যে ১৮,০৯৩ জন পুরুষ এবং ১৮,৫৯৮ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৮৮৪টি।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার।

## প্রশাসন
১৯৯৮ সালে ছেংগারচর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ছেংগারচর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত । ২৭.২৩ বর্গ কি.মি. আয়তনের ছেংগারচর শহরের এলাকাটি ছেংগারচর পৌরসভা দ্বারা পরিচালিত হয়।

## শিক্ষা ব্যবস্থা
ছেংগারচর শহরের স্বাক্ষরতার হার হলো শতকরা ৫৯.২ ভাগ।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান
মীম ওবায়দুল্লাহ

**মীম ওবায়দুল্লাহ** (১৯৩২-২০১৬) বাংলাদেশ জামায়াতে ইসলামীর রাজনীতিবিদ ও চাঁপাইনবাবগঞ্জ-২ (ভোলাহাট, গোমস্তাপুর ও নাচোল) আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হন।

## জন্ম
মীম ওবায়দুল্লাহ জন্ম ১৯৩২ সালে তার গ্রামের বাড়ি চাঁপাইনবাবগঞ্জ জেলার নাচোল উপজেলার রহনপুরা গ্রামে।

## রাজনৈতিক ও কর্মজীবন
মীম ওবায়দুল্লাহ বাংলাদেশ জামায়াতে ইসলামীর কেন্দ্রীয় কর্মপরিষদ সদস্য ও প্রথম নির্বাচিত শুরা সদস্যদের মধ্যে অন্যতম ছিলেন। তিনি চাঁপাইনবাবগঞ্জ-২ (ভোলাহাট, গোমস্তাপুর ও নাচোল) আসন থেকে ১৯৮৬ সালের তৃতীয় সংসদের নির্বাচিত সংসদ সদস্য। স্বৈরাচার বিরোধী আন্দোলর অংশ হিসেবে ডিসেম্বর ১৯৮৭ সালে তিনি সহ জামায়াতের ১০ জন সংসদ সদস্য থেকে পদত্যাগ করেছিলেন। 

## মৃত্যু
মীম ওবায়দুল্লাহ ৩০ সেপ্টেম্বর ২০১৬ সালে বার্ধক্যজনিত কারণে ৮৪ বছর বয়সে রাজশাহী মেডিকেল কলেজ হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:চাঁপাইনবাবগঞ্জ জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চাঁপাইনবাবগঞ্জ জেলার ব্যক্তি
জেনি ইরানি

**জামশেদ খুদাদাদ জেনি ইরানি** (; জন্ম: ১৮ আগস্ট, ১৯২৩ - মৃত্যু: ২৫ ফেব্রুয়ারি, ১৯৮২) তৎকালীন ব্রিটিশ ভারতের সিন্ধু প্রদেশের করাচী এলাকায় জন্মগ্রহণকারী ইরানি বংশোদ্ভূত ভারতীয় আন্তর্জাতিক ক্রিকেটার ও আম্পায়ার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **জেকে ইরানি** নামে পরিচিত **জেনি ইরানি**।

## প্রথম-শ্রেণীর ক্রিকেট
১৯৩৭-৩৮ মৌসুম থেকে ১৯৪৯-৫০ মৌসুম পর্যন্ত জেনি ইরানি’র প্রথম-শ্রেণীর খেলোয়াড়ী জীবন চলমান ছিল। প্রতিযোগিতাধর্মী উইকেট-রক্ষক হিসেবে জেনি ইরানি’র সুনাম ছিল। ১৯৩৭ সালে মাত্র ১৪ বছর বয়সে প্রথম-শ্রেণীর ক্রিকেটে অভিষেক ঘটে জেনি ইরানি’র। সিন্ধু দলের পক্ষে খেলাকালীন তিনি বিদ্যালয়ের ছাত্র ছিলেন। রঞ্জী ট্রফি প্রতিযোগিতায় সিন্ধু দলের প্রতিনিধিত্ব করেছিলেন।

১৯৩৭ থেকে ১৯৪৮ সময়কাল পর্যন্ত প্রথম-শ্রেণীর ক্রিকেট জীবন চলমান ছিল তার। এ পর্যায়ে ১৭.৩৪ গড়ে ৩৯৯ রান সংগ্রহ করেন। উইকেটের পিছনে অবস্থান করে ২৭টি ডিসমিসাল ঘটান। তন্মধ্যে, ২১টি ক্যাচ গ্লাভসবন্দী করেছিলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জেনি ইরানি। ২৮ নভেম্বর, ১৯৪৭ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ডিসেম্বর, ১৯৪৭ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।

১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। এ সফরেই দুই টেস্টে অংশ নিয়েছিলেন তিনি। অভিষেক টেস্টে প্রথম ভারতীয় উইকেট-রক্ষক হিসেবে শূন্য রানে বিদেয় নেন। এরপর, ২০০২ সালে অজয় রাত্রা তার এ রেকর্ডের সাথে নিজ নামকে যুক্ত করেছিলেন।

অংশগ্রহণকৃত দুই টেস্ট পর খোকন সেন তার স্থলাভিষিক্ত হয়েছিলেন। পরবর্তী পাঁচ বছর খোকন সেন ভারতের প্রথম পছন্দের উইকেট-রক্ষকের মর্যাদা পেলে ইরানিকে আর ভারতের পক্ষে খেলতে দেখা যায়নি। সিডনিতে প্রস্তুতিমূলক খেলায় অস্ট্রেলিয়া একাদশের বিপক্ষে এগারো নম্বরে ব্যাটিংয়ে নেমে ৪৩ রান তুলেন। এ পর্যায়ে গগুমাল কিষেনচাঁদের সাথে ৯৭ রানের জুটি গড়েছিলেন তিনি।

## ব্যক্তিগত জীবন
বাই ভিভজী সোপ্রিতিওয়ালা হাই স্কুলে পড়াশুনোর পর করাচীর ডিজে সিন্ধু কলেজে অধ্যয়ন করেন। এছাড়াও, বোম্বে বিশ্ববিদ্যালয়ের পক্ষে খেলেছেন তিনি। হাবিব ব্যাংক কাজ করেন।

২৫ ফেব্রুয়ারি, ১৯৮২ তারিখে ৫৮ বছর বয়সে সিন্ধু প্রদেশে নিজ শহর করাচীতে জেনি ইরানি’র দেহাবসান ঘটে।

## তথ্যসূত্র

## বহিঃসংযোগ
* 
* 

বিষয়শ্রেণী:১৯২৩-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:পারসি ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:সিন্ধুর ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:পাকিস্তানি ক্রিকেটার
ইয়ান ব্রেয়ডেল স্টেডিয়াম

**ইয়ান ব্রেয়ডেল স্টেডিয়াম** হচ্ছে বেলজিয়ামের ব্রুজের সিন্ট-আন্ড্রিসে অবস্থিত একটি বহুমুখী স্টেডিয়াম। শহর-মালিকানাধীন এই স্টেডিয়ামটি দুটি শীর্ষ ফুটবল ক্লাব, ক্লাব ব্রুজ এবং সের্ক্লে ব্রুজের নিজস্ব স্টেডিয়াম। এটি মূলত ফুটবল ম্যাচের জন্য ব্যবহৃত হয়, যার দাম €৫ এবং €৬০/আসন/ম্যাচ এর মতো হয়। এই স্টেডিয়ামটি ১৯৭৫ সালে নির্মিত হয়েছিল। বর্তমানে এটির ২৯,০৬২ আসন রয়েছে। ১৯৯৯ এবং ইউরো ২০০০ চ্যাম্পিয়নশিপের আগে এই স্টেডিয়ামটি অলিম্পিয়াস্টাডিওন নামে পরিচিত ছিল, যা ডাচদের অলিম্পিক স্টেডিয়াম ছিল এবং উক্ত সময়ে এর ধারণক্ষমতা ছিল ১৮,০০০। ২০১৫ সালের ডিসেম্বর মাসে, পিচের পৃষ্ঠতলটিকে মিশ্র হাইব্রিড গ্রাস টেকনোলজি নামে হাইব্রিড ঘাস (প্রাকৃতিক এবং কৃত্রিম ঘাসের মিশ্রণ) দিয়ে এর পিচ পরিবর্তন করা হয়েছে, যা ইতালির পণ্যাদির দ্বারা তৈরি।

## তথ্যসূত্র

## বহিঃসংযোগ
* www.clubbrugge.be
* www.cerclebrugge.be
* ইয়ান ব্রেয়ডেল স্টেডিয়াম: ফটো স্টেডিয়াম

বিষয়শ্রেণী:১৯৭৫ সালে সম্পন্ন ক্রীড়া স্টেডিয়াম
বিষয়শ্রেণী:বেলজিয়ামের বহু উদ্দেশ্যমূলক স্টেডিয়াম
বিষয়শ্রেণী:বেলজিয়ামের উয়েফা ইউরো ২০০০ স্টেডিয়াম
বিষয়শ্রেণী:ফ্লান্ডার্সের ফুটবল স্টেডিয়াম
বিষয়শ্রেণী:ওয়েস্ট ফ্লান্ডার্সের ক্রীড়া স্টেডিয়াম
বিষয়শ্রেণী:ব্রুজে ক্রীড়া
বিষয়শ্রেণী:ব্রুজের ভবন এবং কাঠামো
বিষয়শ্রেণী:ক্লাব ব্রুভ কেভি
বিষয়শ্রেণী:সের্ক্লে ব্রুজ কেএসভি
বাংলাদেশ আওয়ামী লীগের সাধারণ সম্পাদক

**[[বাংলাদেশ আওয়ামী লীগ|বাংলাদেশ আওয়ামী লীগের]] সাধারণ সম্পাদক** হলেন বাংলাদেশের এই রাজনৈতিক সংগঠনের নির্বাহী কর্মকর্তা। তিনি সংগঠনের কর্মসচিব হিসেবে সকল বিভাগীয় কার্যাবলির জন্য আদেশ বা উপদেশ প্রদান করেন। তিনি সংগঠনের কার্যনির্বাহী সংসদের অনুমোদন সাপেক্ষে সংগঠনটির কর্মী নিয়োগ বা বরখাস্ত থেকে শুরু করে সমস্ত বিষয়াদি দেখাশোনা করেন। তিনি নির্বাচনকালীন দলটির ব্যয় বিবরণীসহ বিভিন্ন নথিপত্র সত্যায়ন ছাড়াও দলের সভাপতির সাথে পরামর্শক্রমে দলের সাংগঠনিক সম্পাদকদের মধ্যে দায়িত্ব বণ্টন করে থাকেন।

## সাধারণ সম্পাদকদের তালিকা

## তথ্যসূত্র

বিষয়শ্রেণী:বাংলাদেশ আওয়ামী লীগ
বিষয়শ্রেণী:বাংলাদেশ আওয়ামী লীগের রাজনীতিবিদ
মিড তেলেমার্ক (পৌরসভা)

থাম্ব|পৌরসভার লোগো
**মিড তেলেমার্ক** (**''Midt-Telemark'')** একটি পৌরসভা। এটি ভেসফল্ড ও তেলেমার্ক প্রদেশে অবস্থিত। সাবের বো এবং সৌরাদ পৌরসভার সমন্বয়ে মিডতেলেমার্ক নামের জেলার পৌরসভাটি গঠিত। মিডতেলামার্ক জেলায় নমে নামের অন্য একটা পৌরসভাও আছে। মিড তেলেমার্ক পৌরসভার কেদ্র হল বো। এখান  ১০,০০০ উপরে নাগরিক আছে।  

২০২০ সালের ১ জানুয়ারি বো এবং সৌরাদ পৌরসভাকে একসাথে মিড তেলেমার্ক নামকরণ করা হয়েছে। 

## ইতিহাস
২০১৪ সালের পৌরসভার আলোচনায় তিনটি পৌরসভা যুক্ত হবার সিদ্ধান্ত হয়েছিল। কিন্তু শুধুমাত্র বো এবং সৌরাদ পৌরসভার নাগরিকেরা অর্ধের বেশি ভোট দেয়। আর নোমে পৌরসভায় বিপক্ষে ভোট বেশি আসে। যে কারণে নোমে যুক্ত না করার সিদ্ধান্ত হয়। ১৬ জুন ২০১৬ সালে আইনগত ভাবে নতুন পৌসসভার বিল পাশ হয়। যা কার্যকর হয় ১ জানুয়ারী ২০২০ এ। এর আগেই নির্বাচন দ্বারা নতুন মেয়র ঠিক করা হয়। সিরি হলেন মিড তেলেমার্কের প্রথম মেয়র এবং ইঙ্গেবোর হলের ডেপুটি মেয়র। 

## ভূগোল
মিড তেলেমার্ক পৌরসভা বো, ফোর্কেস্তা, গারভ, আক্কুরহাগেন, নরগুতু ইত্যাদি গ্রাম নিয়ে গঠিত। এখানে প্রাকৃতিক এলাকা হিসেবে বন ও পাহাড় ও নদী, খাল অবস্থিত। তেলেমার্ক খালটি পৌরসভার মাঝে দিয়ে চলে গেছে। এই এলাকা টুরিস্ট এলাকা হিসেবে পরিচিত। প্রধান শহরে বো।

মিড তেলেমার্ক পৌরসভার পশ্চিমে কভিতেসেইড পৌরসভা ও সেলুর্ড পৌরসভা, উত্তরে নতডেন, পূর্বে কংসবের্গ এবং দক্ষিণে সিয়ান ও নমে পৌরসভা।

## নাম
২০১৭ সালের ২০ আগস্ট গৃহীত পৌর কাউন্সিলের মাধ্যমে বো এবং সৌরাদ পৌরসভার নামের ব্যাপার সিদ্ধান্ত আসে নতুন পৌরসভার নাম হবে মিড-তেলেমার্ক। ঐতিহ্যবাহী জেলা মিড তেলেমার্কের নাম অনুসারে এর নামকরণ করা হয়। 

## পৌরসভার প্রতীক (লোগো)
২০ আগস্ট ২০১৭ গৃহীত পৌর কাউন্সিল মধ্যে বো এবং সৌরাদ পৌরসভার একটি যৌথ সভা করে, যেখানে সিদ্ধান্ত হয়, প্রতীক হবে নীলের মাঝে  তিন সোনার বেহালা। যেটা নীল হল পটভূমি ও সোনার বেহালা স্থানীয় লোক সঙ্গীত  এর প্রতীক।

## তথ্যসূত্র
রক গার্ডেন, দার্জিলিং

thumb|200px|right|উচ্চতর সিঁড়ির ধাপ থেকে রক গার্ডেন।
**রক গার্ডেন** (**বারবতে রক গার্ডেন** হিসেবেও পরিচিত) ভারতের পশ্চিমবঙ্গ রাজ্যের দার্জিলিংয়ে অবস্থিত পর্যটন আকর্ষণ। ১৯৮০-এর দিকে রাজনৈতিক গোলযোগের কারণে পর্যটন বাধাগ্রস্ত হলে পরবর্তীতে রক গার্ডেন প্রতিষ্ঠিত হয়। লয়েডস বোটানিক্যাল গার্ডেনে অবস্থিত স্যার জন অ্যান্ডারসন রক গার্ডেন নামক অপর একটি উদ্যানও দার্জিলিংয়ে অবস্থিত।

## প্রেক্ষাপট
১৮৩৫ খ্রিস্টাব্দে ব্রিটিশরা সিকিমের রাজা হতে দার্জিলিং অধিগ্রহণ করে এবং এ অঞ্চলের উন্নয়ন করে। এই অঞ্চলে তারাই চা বাগান প্রতিষ্ঠা করে। নগরের পত্তন হয়, হোটেল নির্মিত হয় এবং দ্রুত এ অঞ্চলের জনসংখ্যা বেড়ে যায়। ১৮৩৯ খ্রিস্টাব্দে ১০০ থেকে ১৮৪৯ খ্রিস্টাব্দে এই সংখ্যা ১০,০০০ এ উন্নীত হয়। ২,১৩৪ মিটার (৭,০০০ ফুট) উচ্চতার পাহাড়ি অঞ্চল জুড়ে গড়ে ওঠা এ নগর গুরুত্বপূর্ণ পর্যটন কেন্দ্রে পরিণত হয়।

১৯৮০-এর দিকে গোর্খা ন্যাশানাল লিবারেশন ফ্রন্ট (জিএনএলএ) কর্তৃক পরিচালিত আন্দোলন ব্যাপকতর রূপ ধারণ করে দার্জিলিংয়ে। পর্যটকদের আগমন বেশ হ্রাস পায়, গণ্ডগোল চলমান থাকে। ১৯৮৮ খ্রিস্টাব্দে দার্জিলিং গোর্খা পার্বত্য পরিষদ (ডিজিএএইচসি) প্রতিষ্ঠার পর থেকে অঞ্চলে শান্তি ফিরে আসে। ডিজিএএইচসি পর্যটকদের ফিরিয়ে আনার জন্য চেষ্টা শুরু করে। ডিজিএএইচসির প্রধান সচিব ডি.টি. তামলং *[[ফ্রন্টলাইন (ম্যাগাজিন)|ফ্রন্টলাইন]]* ম্যাগাজিনকে বলেন, "আমরা শুধুমাত্র দার্জিলিং শহরকেই নয়, বরং আশেপাশের অঞ্চলেও পর্যটন কেন্দ্র হিসেবে গুরুত্ব দেওয়ার কথা ভাবছি।"
thumb|230px|right|রক গার্ডেনে জলপ্রপাত।

## রক গার্ডেন
দার্জিলিং থেকে প্রায়  দূরে উদ্যানটি অবস্থিত। ঘুম স্টেশনের পূর্বে ডানদিকে মোড় নিয়ে রক গার্ডেন যাওয়া যায়। এই পথ নানাবিধ তীক্ষ্ণ মোড় নিয়ে রক গার্ডেনে পৌঁছায়।

গোর্খা পার্বত্য কাউন্সিল পর্যটন বিভাগ রক গার্ডেন প্রতিষ্ঠা করে, এবং জিএনএলএফ সুপ্রিমো সুভাষ ঘিসিং এর উদ্বোধন করেন। রক গার্ডেনের বৈশিষ্ট্য হিসেবে আখ্যায়িত করা হয় "পথের পার্শ্ববর্তী সৌন্দর্যস্থল যা কীনা বেশ খানিকটা কংক্রিট দিয়ে নির্মিত।" উদ্যানে ফুলবাগানের পাশাপাশি বিভিন্ন উচ্চতায় পাহাড়ের গা ঘেঁষে বসার স্থান তৈরি হয়েছে। এখানে একটি ছোট হ্রদও রয়েছে। পর্যটক বৃদ্ধির সাথে সাথে এখানে চায়ের দোকানও গড়ে উঠেছে।

## গঙ্গা মায়া পার্ক
[thumb|220px|right|গঙ্গা মায়া পার্কে পর্যটকগণ [গোর্খা লোকনৃত্য উপভোগ করছে।]]
রক গার্ডেন থেকে আরো  নিচে গঙ্গা মায়া পার্ক অবস্থিত। এর নামকরণ করা হয় জিএনএলএফ প্রতিবাদে পুলিশের গুলিতে নিহত ব্যক্তির নামে। এখানে নৌকা চালানো সহ নানাবিধ সুযোগ রয়েছে। গোর্খা লোকনৃত্যের আয়োজন করা হয় পর্যটকদের জন্য।

## যাতায়াত
নিরাপত্তার জন্য পাহাড়ি অঞ্চলে রাস্তা ভালো থাকাটা প্রয়োজনীয়। রাস্তার বেহাল দশার কারণে প্রায়শই এখানে পরিবহন সংস্থাগুলো প্রতিবাদ করে থাকে। বিটুমিনের অভাবে এখানে প্রায়শই রাস্তা সংস্কার বিঘ্নিত হয়।

## গ্যালারি

Image:Flora in Rock Garden, Darjeeling.jpg|ফুল
Image:Cottage in Rock Garden, Darjeeling.jpg|রক গার্ডেনের একটি কটেজ
Image:Darjeeling_Rock_Garden1.jpg|জলপ্রপাত ও উদ্যান
Image:Glimpse of Waterfall, Rock Garden, Darjeeling.jpg|জলপ্রপাতের কারণে সৃষ্ট মৃদু রংধনু


## আরও দেখুন
* রক গার্ডেন, চন্ডিগড়

## তথ্যসূত্র

বিষয়শ্রেণী:দার্জিলিঙের পর্যটন কেন্দ্র
বিষয়শ্রেণী:ভারতের বাগান
সুরেশ ওবেরয়

**সুরেশ ওবেরয়** (জন্মঃ ১৭ ডিসেম্বর ১৯৪৬) ভারতের একজন চলচ্চিত্র অভিনেতা। তিনি হিন্দি চলচ্চিত্র অভিনেতা বিবেক ওবেরয়ের পিতা। তার জন্ম বর্তমান পাকিস্তানের বেলুচিস্তান প্রদেশে হয়েছিলো, তিনি ১৯৮৭ সালে জাতীয় চলচ্চিত্র পুরস্কার (ভারত) পেয়েছিলেন সেরা পার্শ্ব-অভিনেতা বিষয়শ্রেণীতে। প্রাথমিকভাবে তিনি বেতারে কাজ করতেন, এরপর স্বল্পকাল মডেলিং করে চলচ্চিত্রে অভিনয়ের সুযোগ পেয়ে গিয়েছিলেন তিনি, ১৯৮০ এবং ১৯৯০-এর দশকের হিন্দি চলচ্চিত্রে তিনি ছিলেন একজন পরিচিত মুখ।
## পূর্ব জীবন
এখনকার পাকিস্তানের কোয়েটা (বেলুচিস্তান প্রদেশ) তে সুরেশ ১৯৪৬ সালে জন্মগ্রহণ করেন, তার বাবার নাম ছিলো স্বরূপ এবং মার নাম ছিলো কর্তার। ভারত বিভাজনের পর সুরেশের বাবামারা চার ছেলেমেয়ে সহ প্রথমে গুজরাত প্রদেশে আসেন এবং পরে অন্ধ্র প্রদেশ রাজ্যে স্থায়ী হন। হায়দ্রাবাদের সেন্ট জর্জেস গ্রামার স্কুলে সুরেশ তার পড়াশোনা শুরু করেছিলেন। সুরেশ বেতারে কাজ নেবার আগে ওষুধের দোকানদারীও করতেন।

## কর্মজীবন
১৯৭০-এর দশকের শুরুর দিকে সুরেশ বেতার নাটক এবং মঞ্চ নাটকে অভিনয়ের সুযোগ পান, ভারতীয় চলচ্চিত্র ও দূরদর্শন সংস্থান এ তিনি যোগ দেন প্রশিক্ষণার্থী হিসেবে। প্রশিক্ষণরত অবস্থায় তার তামিলনাড়ু প্রদেশ যশোধরা নামের এক নারীর সঙ্গে দেখা হয়, যশোধরা সুরেশকে বিয়ের প্রস্তাব দিলে সুরেশ রাজী হন এবং ১৯৭৪ সালে তারা বিয়ে করেন, চেন্নাই (তখন মাদ্রাজ শহর) এ। ১৯৭৫ সালে বিবেক ওবেরয় জন্মগ্রহণ করেন এবং সুরেশ-যশোধরা বম্বেতে চলে যান।

### মডেলিং এবং বেতার অনুষ্ঠান
বেতার নাটকে কাজ করার অভিজ্ঞতার কারণে সুরেশ টেলিভিশন বিজ্ঞাপনে অভিনয়ের প্রস্তাব পেয়ে গিয়েছিলেন, তিনি চারমিনা সিগারেট এবং লাইফবয় সাবানের বিজ্ঞাপনে কাজ করেছিলেন।
### বলিউড
১৯৭৭ সালের শেষ দিকে তিনি 'জীবন মুক্ত' নামের একটি অপরিচিত চলচ্চিত্র প্রথম অভিনয় করেছিলেন। ১৯৮০ সালে মুক্তিপ্রাপ্ত চলচ্চিত্র 'এক বার ফির'তে তিনি মুখ্য ভূমিকায় অভিনয় করেছিলেন, যদিও চলচ্চিত্রটি সফলতা অর্জন করতে পেরেছিলোনা।

১৯৯০-এর দশকের চলচ্চিত্র *[[রাজা হিন্দুস্তানী]]* ছিলো সুরেশ অভিনীত অন্যতম গুরুত্বপূর্ণ চলচ্চিত্র।
## তথ্যসূত্র

## বহিঃসংযোগ
*

বিষয়শ্রেণী:১৯৪৬-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় কণ্ঠাভিনেতা
বিষয়শ্রেণী:কোয়েটার ব্যক্তি
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:কোয়েটার রাজনীতিবিদ
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:পাঞ্জাবি হিন্দু
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় পুরুষ মডেল
বিষয়শ্রেণী:ভোজপুরি চলচ্চিত্র অভিনেতা
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
বিষয়শ্রেণী:মুম্বইয়ের অভিনেতা
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:মুম্বইয়ের রাজনীতিবিদ
বিষয়শ্রেণী:হায়দ্রাবাদ, ভারতের অভিনেতা
বিষয়শ্রেণী:হায়দ্রাবাদ, ভারতের রাজনীতিবিদ
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:২১শ শতাব্দীর ভারতীয় অভিনেতা